Kim Dong-jin

Kim Dong-jin (김동진) (født 29. januar 1982 i Dongducheon, Gyeonggi) er en sørkoreansk fotballtrener og tidligere forsvarsspiller, med 62 landskamper. Kim er i dag fungerende trener (manager) for klubben Kitchee i Hong Kong.

 Klubbkarriere 
Kim spilte for FC Seoul (tidligere Anyang Cheetahs FC), der han gjorde sin profesjonelle debut i 2000, og deltok i tilsammen 119 K-League-kamper for klubben.

I juni 2006 meldte han overgang til FK Zenit i St. Petersburg og fulgte dermed treneren Dick Advocaat og lagkameraten Lee Ho. I Zenit økte hans prestasjoner og rykte, noe som gjorde han til den viktigste brikken i lagets forsvar. Han hjalp Zenit til å vinne den russiske toppdivisjonen og UEFA-cupen. Han hadde god utvikling i klubben og ble etter hvert ansett som den beste vestrebacken på det sørkoreanske landslaget. I januar 2010 terminerte imidlertid den russiske klubben kontrakten hans basert på «medisinske forhold».http://www.fc-zenit.ru/eng/details.phtml?id=7959

Kim flyttet dermed tilbake til K-League og Ulsan Hyundai FC etter at en ny medisinsk test fant han frisk nok til å spille. I januar 2011 dro han til FC Seoul etter på nytt å ha bestått den medisinske testen.

 Landslagskarriere 
Han var venstreback på det sørkoreanske landslaget som spilte i Sommer-OL 2004, og bidro til at Sør-Korea endte på andreplass i sin innledningsgruppe etter å ha skåret i kampen mot Hellas, samt lagt opp til to skåringer mot Mali. Laget kvalifiserte seg til neste runde, men ble slått ut av Paraguay, som senere endte på andreplass i turneringen.

Etter en kamp mot Tyskland i 2004 etablerte han seg som fast venstreback på landslaget, en plass som fram til da hadde tilhørt Lee Young-pyo. Etter at Dick Advocaat ble sørkoreansk landslagstrener i november 2005 måtte Lee og Kim konkurrere om plassen. Det endte med at Advocaat lot spillerne rotere i posisjonen. Han ønsket å beholde begge spillerne i laget, siden begge hadde sosiale kvaliteter som var verdifulle for lagmiljøet. Dette varte fram til VM i fotball 2006.

Til Sommer-OL 2008 ble kan kalt inn for å supplere U23-landslaget til Sør-Korea som wild card, men de ble slått ut i første runde mot .

 Referanser 

 Eksterne lenker 


Kategori:Sørkoreanske fotballspillere
Kategori:Spillere i Fotball-VM 2006
Kategori:Spillere i Fotball-VM 2010
Kategori:Fotballspillere for FC Seoul
Kategori:Fotballspillere for FK Zenit St. Petersburg
Kategori:Fotballspillere for Ulsan Hyundai FC
Kategori:Deltakere for Sør-Korea under Sommer-OL 2004
Kategori:Fotballspillere under Sommer-OL 2004
Kategori:Deltakere for Sør-Korea under Sommer-OL 2008
Kategori:Fotballspillere under Sommer-OL 2008
Kategori:Personer fra Gyeonggi